הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 149, 2018-02-05 12:38

רחל עזריה: צהרים טובים.

רחל עזריה: נתחיל בתיקון טעות בחוק שעבר פה בעבר בוועדה.

רחל עזריה: בבקשה.

<ורד קירו זילברמן: מדובר על תיקון טעות בחוק להסדר ההימורים בספורט (תיקון מס' 10), התשע"ז-2017.

<ורד קירו זילברמן: אסביר לפרוטוקול.

<ורד קירו זילברמן: מדובר על תיקון טעות בהוראת המעבר של החוק, שהתחולה שלה מ-1 בינואר 2018 ועד 31 בדצמבר 2018, שמדברת על הסכום של הזכיינים.

<ורד קירו זילברמן: נפלה טעות דפוס ואני רוצה לתקן ולקרוא את מה שצריך להיות, ושיחול מעתה ואילך.

<ורד קירו זילברמן: כלומר, הסעיף בחוק יישאר בעינו.

<ורד קירו זילברמן: מדובר אך ורק על הוראת המעבר, שבסופו של דבר ישתנה בה השלב השלישי.

<ורד קירו זילברמן: אקרא את התיקון.

<ורד קירו זילברמן: תיקון טעות בחוק להסדר ההימורים בספורט (תיקון מס' 10), התשע"ז-2017, לפי סעיף 10(א) לפקודת סדרי השלטון והמשפט, התש"ח-1948: "בחוק להסדר ההימורים בספורט (תיקון מס' 10), התשע"ז-2017, בסעיף 17א, בסעיף קטן (ג) המובא בו: (1) בפסקה (1), במקום "ממיליון 268 אלף" צריך להיות "ממיליון 286 אלף".

<ורד קירו זילברמן: (2) בפסקה (2), במקום "מיליון 268 אלף" צריך להיות "מיליון 286 אלף".

<ורד קירו זילברמן: "

רחל עזריה: מי בעד?

רחל עזריה: מי נגד?

רחל עזריה: מי נמנע?

רחל עזריה: בעד – 2

רחל עזריה: נמנעים – אין

רחל עזריה: שניים בעד, אין מתנגדים ואין נמנעים.

רחל עזריה: התיקון נתקבל.

רחל עזריה: תודה רבה.